C 240/20
BG
Официален вестник на Европейския съюз
22.6.2022 г.
V (Становища)
ПРОЦЕДУРИ, СВЪРЗАНИ С ИЗПЪЛНЕНИЕТО НА ПОЛИТИКАТА В ОБЛАСТТА НА КОНКУРЕНЦИЯТА
ЕВРОПЕЙСКА КОМИСИЯ Предварително уведомление за концентрация (Дело M.10755 — ADVENT / IRCA) Дело кандидат за опростена процедура (текст от значение за ЕИП)
(2022/C 240/07) 1.
На 13 юни 2022 г. Комисията получи уведомление за планирана концентрация в съответствие с член 4 от Регламент (ЕО) No 139/2004 на Съвета (1).
Настоящото уведомление засяга следните предприятия: — AI Tiramisù S.r.l. („Bidco“, Италия), под контрола на Advent International Corporation („Advent“, САЩ), — IRCA S.p.A. („IRCA“, Италия), под контрола на The Carlyle Group (САЩ).
Предприятие Advent ще придобие по смисъла на член 3, параграф 1, буква б) от Регламента за сливанията едноличен контрол над цялото предприятие IRCA.
Концентрацията се извършва посредством покупка на дялове (акции).
2.
Търговските дейности на въпросните предприятия са:
— Advent е международен частен капиталов инвеститор със седалище в Бостън, САЩ, извършващ дейност в областта на придобиването на дялово участие и управлението на инвестиционни фондове в различни сектори, включително промишлеността, технологиите, търговията на дребно, потребителските стоки и отдиха, здравеопазването, бизнес услугите и финансовите услуги.
Едно от дружествата в неговия портфейл е Caldic, дистрибутор на функционални съставки и специални химикали с дейност в Европа, Северна Америка и азиатско-тихоокеанския регион, — IRCA е дружество за хранителни съставки със седалище в Италия, което произвежда и продава полуготови съставки за шоколад, хлебни изделия (хляб и сладкарски изделия) и сладолед.
То извършва дейност предимно в Италия и в по-ограничена степен в ЕИП и в световен мащаб. 3.
След предварително проучване Комисията констатира, че сделката, за която е уведомена, би могла да попадне в приложното поле на Регламента за сливанията.
Въпреки това Комисията си запазва правото на окончателно решение по тази точка.
В съответствие с Известието на Комисията относно опростена процедура за разглеждане на някои концентрации съгласно Регламент (ЕО) No 139/2004 на Съвета (2) следва да се отбележи, че това дело би могло да бъде разгледано по процедурата, посочена в Известието.
4.
Комисията приканва заинтересованите трети страни да представят евентуалните си забележки по планираната сделка.
(1) ОВ L 24, 29.1.2004 г., стр. 1 („Регламент за сливанията“).
(2) ОВ C 366, 14.12.2013 г., стр. 5.